CELEX: 32021D1954
Language: hr
Date: 2021-11-09 00:00:00
Title: Odluka Vijeća (EU) 2021/1954 od 9. studenoga 2021. o imenovanju članice Europskoga gospodarskog i socijalnog odbora, koju je predložila Kraljevina Belgija

11.11.2021   
               
               
                  HR
               
               
                  Službeni list Europske unije
               
               
                  L 398/27
               
            
         ODLUKA VIJEĆA (EU) 2021/1954
         od 9. studenoga 2021.
         o imenovanju članice Europskoga gospodarskog i socijalnog odbora, koju je predložila Kraljevina Belgija
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 302.,
         uzimajući u obzir Odluku Vijeća (EU) 2019/853 od 21. svibnja 2019. o određivanju sastava Europskoga gospodarskog i socijalnog odbora (1),
         uzimajući u obzir prijedlog belgijske vlade,
         nakon savjetovanja s Europskom komisijom,
         budući da:
         
                     (1)
                  
                  
                     U skladu s člankom 300. stavkom 2. Ugovora Gospodarski i socijalni odbor sastoji se od predstavnika organizacija poslodavaca, zaposlenika i drugih predstavnika civilnog društva, osobito u socioekonomskom, građanskom, profesionalnom i kulturnom području.
                  
               
                     (2)
                  
                  
                     Vijeće je 2. listopada 2020. donijelo Odluku (EU) 2020/1392 (2) o imenovanju članova Europskoga gospodarskog i socijalnog odbora za razdoblje od 21. rujna 2020. do 20. rujna 2025.
                  
               
                     (3)
                  
                  
                     Mjesto člana Europskoga gospodarskog i socijalnog odbora postalo je slobodno podnošenjem ostavke gđe Sophie GRENADE.
                  
               
                     (4)
                  
                  
                     Belgijska vlada predložila je gđu Mirandu ULENS, Secrétaire générale de l’ABVV-FGTB, Federation Générale du Travail de Belgique (glavna tajnica sindikata ABVV-FGTB), kao članicu Europskoga gospodarskog i socijalnog odbora do kraja tekućeg mandata, koji istječe 20. rujna 2025.,
                  
               DONIJELO JE OVU ODLUKU:
         
            Članak 1.
            Gđa Miranda ULENS, Secrétaire générale de l’ABVV-FGTB, Federation Générale du Travail de Belgique (glavna tajnica sindikata ABVV-FGTB), imenuje se članicom Europskoga gospodarskog i socijalnog odbora do kraja tekućeg mandata, koji istječe 20. rujna 2025.
         
         
            Članak 2.
            Ova Odluka stupa na snagu na Dan donošenja.
         
         
            Sastavljeno u Bruxellesu 9. studenoga 2021.
            
               
                  Za Vijeće
               
               
                  Predsjednik
               
               A. ŠIRCELJ
            
         
         
            (1)  SL L 139, 27.5.2019., str. 15.
         
         
            (2)  Odluka Vijeća (EU) 2020/1392 od 2. listopada 2020. o imenovanju članova Europskoga gospodarskog i socijalnog odbora za razdoblje od 21. rujna 2020. do 20. rujna 2025. te kojom se stavlja izvan snage i zamjenjuje Odluka Vijeća o imenovanju članova Europskoga gospodarskog i socijalnog odbora za razdoblje od 21. rujna 2020. do 20. rujna 2025. donesena 18. rujna 2020. (SL L 322, 5.10.2020., str. 1.).